石門子村

石門子村係中國村名，可以係：
吉林省
吉林市
蛟河嘅村，請睇《新站鎮》，佢原本係龍鳳鄉嘅村
地名係話呢度東西兩邊嘅山石對住似道門噉。
1946年設行政村，屬龍鳳區，1954年撤區，屬雙頂子鄉，1959年屬龍鳳鄉公社嘅寶山管理區，1962年分出做石門子大隊，1983年大隊改成村委會。2001年隨住龍鳳鄉併入新站鎮而改咗上頭歸屬。
磐石嘅村，請睇《松山鎮》
地名出自地形，村南邊有座石山，個樣似門。1943年開村。
遼寧葫蘆島建昌嘅村，請睇《要路溝鄉》
清同治六年開村，村姓係吳，因爲村西有個峽道兩邊係峭壁，形狀似門，而得咗地名。而到第年嘅同治七年，有鄭姓搬來，定居喺東邊條山坑度，呢部分就叫做石門子嘅東溝裏。
黑龍江牡丹江東寧嘅村，請睇《大肚川鎮》
石門子個名喺清朝就已經有，係滿文地名，意思係雀鷹，因爲附近有幾多雀鷹棲息同飛；又因爲村前有兩嚿石頭棟住，似門噉而得名。後來叫過做石嘴子。清末時開始有人住，1933年開做石門里村，後來日軍要佢哋搬走，當地變成兵營，直到1945年日本戰敗，啲人先至復村，復村時定名叫石門子村。
河北
承德雙橋區嘅村，請睇《馮營子鎮》
得名自村西有兩座山頭對住似門噉。清康熙年間開村，雍正初年屬下板城汛。《承德府志》記話：「石門子在小柵子西南五里，接灤平縣界。」呢度有石門子灤河特大橋，長1200米，喺京承高速路上，2004年開始搭橋，2005年12月落成。
秦皇島青龍嘅村，請睇《官場鄉》
清乾隆三十六年由王氏開村，因爲村西南有兩座山個樣似門而得名。
唐山遷安嘅村，請睇《建昌營鎮》
宋朝初年由蔡氏開村，因爲村東有個山口個樣似石門而得名。
山西陽泉盂縣嘅村，請睇《孫家莊鎮》
據1987年版《盂縣地名志》，清乾隆時期，村西南嘅鳳凰山東側石崖因長期風化而剝落，形成兩道石壁，個樣似門，因而得名。清乾隆同光緒嘅縣誌都噉樣記。
四川巴中通江嘅村，請睇《火炬鎮》
當地有個居民安置點，啲人嗌做聚焦點。當地有石門子水庫，1975年10月開始築壩，2008年加固。
湖北十堰鄖西嘅村，請睇《夾河鎮》
山東青島膠州嘅村，請睇《洋河鎮》
明永樂年間開村，村姓劉氏，原籍喺張應鎮。因爲村東嘅高家山下嘅山口度有兩嚿石圍成菱形嘅石門，因而得名。

攷

中國國家地名信息庫